Document ID: 31981R0022

KOMISIJAS REGULA (EEK) Nr. 22/81
(1981. gada 1. janvāris),
ar kuru groza Regulu (EEK) Nr. 1204/72, ar ko nosaka sīki izstrādātus noteikumus, kā piemērot subsīdiju sistēmu attiecībā uz eļļas augu sēklām, un Regulu (EEK) Nr. 3136/78, ar ko nosaka sīki izstrādātus noteikumus, kā konkursa kārtībā noteikt ievedmuitas maksājumu olīveļļai
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1966. gada 22. septembra Regulu Nr. 136/66/EEK par eļļas un tauku tirgus kopīgo organizāciju 1, kurā jaunākie grozījumi izdarīti ar Regulu (EEK) Nr. 1917/80 2, un jo īpaši tās 16. panta 6. punktu un 27. panta 5. punktu,
tā kā ar 8. panta 4. punktu Regulā (EEK) Nr. 1204/72 3, kurā jaunākie grozījumi izdarīti ar Regulu (EEK) Nr. 2924/80 4, un 1. panta 1. punkta otro daļu Regulā (EEK) Nr. 3136/78 5, kurā jaunākie grozījumi izdarīti ar Regulu (EEK) Nr. 1037/79 6, paredz metodi, kā noteikt termiņu atbalsta sertifikātu un importa licenču pieteikumu iesniegšanai dažādās dalībvalstīs; tā kā minētie noteikumi atbilda 6. panta 3. punktam Komisijas 1975. gada 17. janvāra Regulā (EEK) Nr. 193/75, ar ko nosaka kopīgus sīki izstrādātus noteikumus importa un eksporta licenču sistēmas un iepriekš noteiktas kompensācijas sertifikātu piemērošanai lauksaimniecības produktiem 7, kurā jaunākie grozījumi izdarīti ar Regulu (EEK) Nr. 2471/80 8; tā kā minētā panta jaunākā grozījuma dēļ ir jāpielāgo Regulas (EEK) Nr. 1204/72 un (EEK) Nr. 3136/78, lai iekļautu norādi uz vietējo laiku Briselē;
tā kā šajā regulā paredzētie pasākumi ir saskaņā ar Eļļas un tauku komitejas atzinumu,
IR PIEŅĒMUSI ŠO REGULU.
1. pants
1. Regulas (EEK) Nr. 1204/72 8. panta 4. punktu aizstāj ar šādu punktu:
"4. Šajā regulā norādītie termiņi ir noteikti pēc Beļģijas laika."
2. Regulas (EEK) Nr. 3136/78 1. panta 1. punkta otro daļu aizstāj ar šādu daļu:
"Termiņš pieteikumu iesniegšanai ir plkst. 16.00. Tas ir noteikts pēc Beļģijas laika."
2. pants
Šī regula stājas spēkā 1981. gada 1. janvārī.
Šī regula uzliek saistības kopumā un ir tieši piemērojama visās dalībvalstīs.
Briselē, 1981. gada 1. janvārī

Labels: 17
15